
Uznesenie Okresný súd Lučenec vo veci starostlivosti o maloleté dieťa A. B., narodený XX.XX.XXXX, toho času C. D. E., Klinika pediatrie a neonatológie, F. XX, E., dieťa zastúpené kolíznym opatrovníkom Úrad práce, sociálnych vecí a rodiny Lučenec, dieťa rodičov: matka G. B., narodená XX.XX.XXXX, bytom H. XX, toho času I. J. B. G. K. L., D. B. XXX/XX a otec neuvedený, matka maloletej G. B. – M. B., narodená XX.XX.XXXX, bytom H. XX, štátna občianka Slovenskej republiky a otec K. B., narodený XX.XX.XXXX, bytom H. XX, štátny občan Slovenskej republiky, o návrhu Úradu práce, sociálnych vecí a rodiny Lučenec na nariadenie neodkladného opatrenia takto, rozhodol: Súd nariaďuje neodkladné opatrenie v tomto znení: I.U m i e s t ň u j e B. XXX/XX E..
maloletého A. B., narodeného XX.XX.XXXX do starostlivosti I. J. B. G. K. L., D.
II. C. D. E., Klinika pediatrie a neonatológie , F. XX je p o v i n n á o d o v z d a ť maloletého A. B., narodeného XX.XX.XXXX do starostlivosti I. J. B. G. K. L., D. B. XXX/XX, E.. III. Neodkladné opatrenie b u d e t r v a ť do právoplatného skončenia konania vo veci samej, vedenej pod spisovou značkou 17P/175/2025. odôvodnenie: 1.Úrad práce, sociálnych vecí a rodiny Lučenec dňa 03.10.2025 podaným návrhom žiadal, aby súd vydal neodkladné opatrenie, ktorým by umiestnil maloletého v Centre pre deti a rodiny Zlatovce a zároveň podal návrh na nariadenie výchovného opatrenia a určenia poručníka. Ako dôvod uviedol, že rozsudkom Okresného súdu Lučenec č. k. 17P/30/2025-41 zo dňa 20.03.2025, práv. 01.04.2025 bolo nad mal. G. B., nar. XX.XX.XXXX nariadené výchovné opatrenie, pobyt v I. M. za účelom zabezpečenia odbornej pomoci maloletej po dobu šiestich mesiacov odo dňa právoplatnosti rozsudku. Zároveň Okresný súd začal konanie vo veci nariadenia ústavnej starostlivosti pod č. k. 17P/30/2025-26 zo dňa 24.02.2025 nad maloletým dieťaťom G. B., nar. XX.XX.XXXX a jej súrodencami. Maloletá G. B., nar. XX.XX.XXXX otehotnela vo veľmi nízkom veku. Maloletá matka sa rozhodla si dieťa ponechať a súhlasila s podmienkami prijatia do I. L.. Jej rodičia nedokážu zabezpečiť vhodné, bezpečné prostredie pre starostlivosť o maloletú matku a jej maloleté dieťa. Vzhľadom k tomu, že I. M. nemá vo svojom programe zahrnutú starostlivosť o maloleté matky s deťmi, tunajší úrad zabezpečil pre maloletú G. B. vhodné zariadenie so špecializovanou výchovnou skupinou pre maloleté matky s deťmi. Uznesením Okresného súdu č. k. 17P/148/2025-12 zo dňa 25.08.2025 súd nariadil neodkladné opatrenie a nariadil I. M. odovzdať maloletú G. B., nar. XX.XX.XXXX do Centra pre deti a rodiny L., D. B. XXX/XX, XXX XX E.. I. J. B. G. K. L. prijalo maloletú G. B. dňa 02.09.2025 do ich zariadenia. Matka maloletej G. B., M. B., nar. XX.XX.XXXX, trvale bytom N. H. je evidovaná na úrade práce. Z informačného systému úradu práce, sociálnych vecí a rodiny, programu RSD o výplate sociálnych
dávok bolo zistené, že matka poberá dávku v hmotnej núdzi v sume 150,00 Eur. Otec K. B., nar. XX.XX.XXXX, trvale bytom N. H., dobrovoľne nezamestnaný, má príležitostné brigády. Z informačného systému úradu práce, sociálnych vecí a rodiny, programu RSD o výplate sociálnych dávok bolo zistené, že otec nepoberá žiadne sociálne dávky. Dňa 29.09.2025 bola úradu práce, sociálnych vecí a rodiny doručená správa z Neonatologického oddelenia Fakultnej nemocnice Trenčín, vo veci narodenia A. B., nar, XX.XX.XXXX a jeho maloletej matky G. B., nar. XX.XX.XXXX, z ktorej vyplýva, že maloletý je hospitalizovaný vo Fakultnej nemocnici Trenčín na Klinike pediatrie a neonatológie. Maloletý je dieťa zo sledovanej gravidity, maloletá matka uviedla, že otcom dieťaťa je 15 ročný O. B.. Maloletá matka sa o dieťa v nemocnici príkladne stará, dojčí ho. Vzhľadom na uvedené skutočnosti orgán sociálnoprávnej ochrany detí a sociálnej kurately navrhuje, aby súd neodkladným opatrením dočasne umiestnil mal. A. B., nar, XX.XX.XXXX do starostlivosti právnickej osoby do I. J. B. G. K. L., D. B. XXX/XX, XXX XX E., kde je umiestnená aj matka maloletého G. B., nar. XX.XX.XXXX a začal konanie vo veci nariadenia výchovného opatrenia a určenie poručníka podľa § 56, ods. 3 Zákona o rodine v osobe N. H.. 2. Z rodného listu, vydaného Matričným úradom v Trenčíne zo dňa XX.XX.XXXX vyplýva, že G. B., narodenej XX.XX.XXXX, otec neuvedený sa narodil maloletý syn A. B., narodený XX.XX.XXXX. 3. Podľa § 360 ods. 1 Civilného mimosporového poriadku (ďalej len "CMP"), neodkladné opatrenie možno nariadiť aj bez návrhu v konaniach, ktoré možno začať aj bez návrhu. 4. Podľa § 360 ods. 2 CMP ak súd nariadi neodkladné opatrenie bez návrhu pred začatím konania vo veci samej, začne konanie vo veci samej alebo poučí účastníkov o možnosti podať návrh na začatie konania vo veci samej. 5. Podľa § 367 ods. 1 CMP neodkladným opatrením môže súd nariadiť, aby ten, kto má maloleté dieťa pri sebe maloletého odovzdal do starostlivosti toho, koho označí súd alebo do striedavej osobnej starostlivosti. 6. Podľa § 367 ods. 2 CMP o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 7. Podľa § 367 ods. 3 CMP uznesenie o nariadení neodkladného opatrenie je vykonateľné vyhlásením; ak sa nevyhlasuje je vykonateľné len, čo bolo vyhotovené. 8. Podľa§ 367 ods. 4 CMP uznesenie o nariadenie neodkladného opatrenia súd môže doručiť účastníkom až pri uskutočnení jeho výkonu, ak je predpoklad, že by bol výkon rozhodnutia inak zmarený. Účastníkom, ktorí boli prítomní pri výkone uznesenia, doručí súd uznesenie spolu so zápisnicou o priebehu výkonu dodatočne. 9. Podľa čl. 5 základných zásad zákona č. 36/2005 Zb. o rodine, záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňujú najmä: a) úroveň starostlivosti o dieťa b) bezpečie dieťaťa, ako aj bezpečie a stabilita prostredia, v ktorom sa dieťa zdržiava c) ochrana dôstojnosti, ako aj duševného, telesného a citového vývinu dieťaťa d) okolnosti, ktoré súvisia so zdravotným stavom dieťaťa alebo so zdravotným postihnutím dieťaťa e) ohrozenie vývinu dieťaťa zásahmi do jeho dôstojnosti a ohrozenie vývinu dieťaťa zásahmi do duševnej, telesnej a citovej integrity osoby, ktorá je dieťaťu blízkou osobou f) podmienky na zachovanie identity dieťaťa a na rozvoj schopnosti a vlôh dieťaťa g) názor dieťaťa a jeho možné vystavenie konfliktu lojality a následnému pocitu viny h) podmienky na vytváranie a rozvoj vzťahových väzieb s obidvoma rodičmi, súrodencami a s inými blízkymi osobami i) využitie možných prostriedkov na zachovanie rodinného prostredia dieťaťa, ak sa zvažuje zásah do rodičovských práv a povinnosti.
10. Podľa § 27 ods. 3 Zákona č. 305/2005 Zb. o sociálnoprávnej ochrane detí a sociálnej kuratele, orgán sociálnoprávnej ochrany detí a sociálnej kurately poskytuje súdu súčinnosť pri odovzdaní dieťaťa do starostlivosti súdom určenej fyzickej osobe alebo právnickej osobe; odovzdanie dieťaťa sa musí uskutočniť spôsobom primeraným veku dieťaťa a rozumovej vyspelosti dieťaťa. 11. Podmienkou pre vydanie neodkladného opatrenia je potreba bezodkladnej úpravy pomerov účastníkov konania. V prípade nariadenia neodkladného opatrenia vo veci starostlivosti o maloleté dieťa je predovšetkým potreba osvedčiť naliehavosť situácie a z toho vyplývajúcu potrebu bezodkladnej úpravy práv a povinnosti voči dieťaťu a to vzhľadom na záujme maloletého dieťaťa. Súd konštatuje, že sa oboznámil s návrhom Úradu práce, sociálnych vecí a rodiny Lučenec ako aj s jeho prílohami a pri svojom rozhodovaní postupoval v zmysle čl. 5 základných zásad zákona o rodine. Po zhodnotení všetkých uvedených skutočností, súd nemal pochybnosti o potrebe dočasnej úpravy pomerov maloletého dieťaťa a pri svojom rozhodnutí mal na zreteli predovšetkým jeho záujem, jeho zdravotný, psychický, fyzický a sociálny vývin. 12. Súd mal z vykonaného dokazovania za preukázané, že matka maloletého dieťaťa G. B., narodená XX.XX.XXXX je ešte maloletá a v súčasnosti sa nachádza v Centre pre deti a rodiny Zlatovce, D. B. XXX// XX, E., kde bola prijatá XX.XX.XXXX. Podľa udania maloletej matky, otcom maloletého A. je 15 ročný O. B.. Matka sa o maloleté dieťa v nemocnici príkladne stará a dojčí ho. Vzhľadom na tú skutočnosť, že matka je umiestnená v I. J. B. G. K. L., o dieťa má záujem starať sa, súd mal za to, že je v najlepšom záujme maloletého, aby bol umiestnený taktiež v I. J. B. G. K. L., kde sa nachádza aj jeho matka, preto návrhu na nariadenie neodkladného opatrenia a to umiestnenie maloletého v I. J. B. G. K. L. vyhovel. 13. Nakoľko sa v súčasnosti maloleté dieťa nachádza v Trenčíne na Klinike pediatrie a neonatológie, súd uložil povinnosť klinike, aby maloleté dieťa odovzdal do starostlivosti I. J. B. G. K. L.. 14. Predmetné neodkladné opatrenie bude trvať do právoplatného skončenia konania vo veci samej vedenej pod spisovou značkou 17P/175/2025. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, prostredníctvom Okresného súdu Lučenec, Ulica Dr. Herza 14, 984 37 Lučenec na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 Civilného mimosporového poriadku (ďalej len „CMP“) je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP zmena návrhu na začatie konania je v odvolacom konaní prípustná. Podľa § 65 CMP odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP odvolací súd nie je odvolacími dôvodmi viazaný. Podľa § 67 CMP na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 3 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

